Olena Zelenska

Olena Volodõmõrivna Zelenska (ukraina keeles Олена Володимирівна Зеленська, neiupõlvenimega Kõjaško, ukraina keeles Кияшко; sündinud 6. veebruaril 1978 Krõvõi Rihis) on Ukraina stsenarist, Ukraina presidendi Volodõmõr Zelenskõi abikaasa.

Noorpõlv ja töö
Olena Kõjaško õppis Krõvõi Rihi Gümnaasiumis nr 95, kus tutvus ka Volodõmõr Zelenskõiga. 2000. aastal lõpetas ta Krõvõi Rihi riiklik ülikooli linna- ja ehituskorralduse erialal. Ta on lõpetanud ka muusikakooli klaveri erialal.


2003. aastal abiellus ta Zelenskõiga.

Olena Zelenska on olnud Kvartal 95 stsenarist alates selle asutamisest.

Ukraina presidendi abikaasa
Sotsiaalsed algatused enne täiemahulist invasiooni


Ukraina presidendiproua ühiskondlikul tegevusel enne sõda oli kolm põhisuunda: tulevaste põlvede tervis, võrdsed võimalused ja kultuuridiplomaatia.

Olena Zelenska algatas sellised projektid nagu koolitoidusüsteemi täiustamine ja turvalise koolikeskkonna riikliku strateegia väljatöötamine, koduvägivalla vastu võitlemine, takistusteta keskkond, ja ukrainakeelsete audiogiidide kasutuselevõtt muuseumides üle maailma.

3. detsembril 2020 allkirjastas president dekreedi "Ukraina tõkkevaba ruumi loomise tagamise kohta". Presidendiproua algatusel võeti vastu riiklik barjäärivaba strateegia – võrdsete võimaluste standardid kõikidele elanikkonnarühmadele – ning töötati välja barjääride ületamise tegevuskava – iga osakonna tegevuskava.

13. jaanuaril 2020 sai temast Mõstetskõi arsenali riikliku kunsti- ja kultuurimuuseumi kompleksi arendusnõukogu liige.


11. septembril 2020 liitus Ukraina presidendi abikaasa algatusel Biarritzi partnerlusega, võttes endale kohustusi soolise võrdõiguslikkuse ja takistusteta avaliku ruumi arendamise vallas.

2021. aastal toimus mahukas koolitoidu reform. Esitleti uut täisväärtuslikku 4-nädalast menüüd, algas toiduhoidlate moderniseerimine ning Ukrainas UNICEFi käitumusliku kommunikatsioonikampaania laste ja vanemate tervisliku toitumise teemal.Презентовано План заходів з реформування системи шкільного харчування під патронатом Першої леді Олени Зеленської Arhiiviversioon seisuga 25. mai 2021. Ministry of Education and Science of Ukraine. — 24 May 2021.Без цукру, солі та сосисок. Олена Зеленська та шеф-кухар Євген Клопотенко презентували оновлене шкільне меню Arhiiviversioon seisuga 26. mai 2021. НВ. — 25 May 2021.Як зміниться з вересня харчування в школах: розказують Олена Зеленська та Євген Клопотенко Arhiiviversioon seisuga 25. mai 2021. 1+1  — 26 May 2021.

Ukraina presidendi abikaasa algatuse raames on enam kui 30 riigi parimates kultuuriasutustes käivitatud juba üle 50 ukraina keelse audiogiidi. Projekt sai alguse 2020. aastal.


23. augustil 2021 toimus Kiievis Olena Zelenska eestvõttel esimeste leedide ja härrade tippkohtumine Kiievis. Üritusega liitus 11 presidendi abikaasat eri riikidest. Peamiseks aruteluteemaks oli koroonapandeemiajärgne reaalsus. Ürituse lõpus kiitsid osalejad heaks ühisdeklaratsiooni.

Tippkohtumiste eesmärk on ühendada esileedid ja härrad, et luua rahvusvaheline platvorm kogemuste jagamiseks ja ühisprojektide elluviimiseks inimeste heaolu nimel maailmas; arutada päevaprobleeme ja presidendipaaride tegevusi nende lahendamiseks; muuta iga presidendi ja tema abikaasa hääl mõjukamaks.

Tegevus Venemaa sissetungi ajast
Pärast 2022. aasta Venemaa sissetungi Ukrainasse kirjeldati Zelenskat kui Venemaa sihtmärki number kaks. Märtsi keskel viibis ta Ukrainas teadmata kohas. Ta tegi avalduse, milles rõhutas sissetungi ajal tapetud laste nimesid. Sõja ajal on tema jõupingutused keskendunud humanitaarabile, eriti puuetega laste evakueerimisele läbi Poola ja inkubaatorite importimisele sõjatsoonide haiglatesse. Zelenska esines pärast invasiooni algust esimest korda avalikult 8. mail 2022. aastal kohtumisel Jill Bideniga Užhorodis. Bideni reisi Ukrainasse, mis langes kokku emadepäevaga, mida tähistati USA-s ja Ukrainas, ei avalikustatud eelnevalt.

Presidendiproua eestvõttel töötatakse välja meditsiinivaldkonna projekte: raskete vähihaigete laste evakueerimine välismaale koos edasise raviga seal, lastehaigla seadmete, eelkõige vastsündinute inkubaatorite otsimine.

Humanitaarvaldkonnas hoolitseb Olena Zelenska orbude pikaajaliselt välismaale jäämise eest. Presidendiproua juhib ka humanitaarabi andmist peretüüpi lastekodudele, suurperedele ja vanuritele, kes on jäänud ja elavad vabastatud aladel, et tugevdada sidet kodumaaga sunniviisiliselt ümberasustatud inimeste jaoks, presidendiproua algatas projekti „Piirideta raamatud”. Lastele, kes Venemaa agressiooni tõttu kodudest lahkusid ja 20 riigis peavarju leidsid, trükiti 260 000 ukrainakeelset raamatut.

Projekt “Ukraina raamaturiiul” viiakse läbi presidendiproua patrooni all. See näeb ette Ukraina kirjanduse ja selle tõlgete levitamise maailma juhtivates raamatukogudes. Algatusega on juba liitunud üle 20 riigi.

Presidendiproua käivitatud „Barjäärivabas käsiraamatus" on loodud uus rubriik sõjaaegsete näpunäidete ja juhistega puuetega peredele, eakatele ja nende lähedastele, puuetega inimestele.

2022. aasta mais algatas Olena Zelenska riikliku vaimse tervise ja psühhosotsiaalse tugiprogrammi loomise. Programmi eesmärk on aidata ukrainlastel üle saada sõja traumeerivate sündmuste tagajärgedest.




19. juulil 2022 alustas Zelenska visiiti Ameerika Ühendriikidesse. Visiidi esimesel päeval kohtus Zelenska USA välisministri Antony Blinkeni ja Ameerika Ühendriikide Rahvusvahelise Arenguagentuuri administraatori Samantha Poweriga. Visiidi teisel päeval kohtus ta Valges Majas Ameerika Ühendriikide presidendiproua Jill Bideniga. Zelenskaga kohtusid Valge Maja verandal ka USA president Joe Biden ja asepresident Kamala Harris.

Zelenska esines oma visiidi teisel päeval ka USA Kongressile, olles esimene teise riigi presidendi abikaasa, kes USA Kongressi ees kõneleb. Ta kutsus üles andma Ukraina relvajõududele rohkem sõjalist abi, et kaitsta riiki Venemaa sissetungi eest.

Zelenska pühendas oma kõne alguse perekondadele ja lastele, keda Venemaa sissetung Ukrainasse mõjutas. Üks lisatud piltidest oli nelja-aastasest Liza Dmõtrijevast, kes hukkus õhurünnakus Kesk-Lääne Vinnõtsja linnas. Zelenska näitas ka fotosid ja videoid Krementšuki kaubanduskeskuse rünnaku ohvritest ja teistest arvukatest Venemaa sissetungi ohvritest.

Reisi ajal võttis Zelenska kogu Ukraina rahva nimel vastu ka dissidentliku inimõiguste auhinna kommunismiohvrite memoriaalil Washingtonis.

23. juulil toimub Ukrainas teine esimeste leedide ja härrade tippkohtumine, mis on pühendatud Ukraina riigi sõjajärgsele ülesehitustööle. Üritus on kavas läbi viia telesilla formaadis erinevate maailma riikide vahel. Tippkohtumise raames kuulutati välja raha kogumine C-tüüpi kiirabiautodele. Kokku koguti 6,4 miljonit USA dollarit, mis võimaldas osta Ukraina terviseministeeriumile 84 kiirabiautot. Need kiirabiautod on varustatud kõige vajalikuga raskelt vigastatute kiireks ja ohutuks toimetamiseks haiglatesse.

Septembris 2022 oli Zelenska kutsutuna Ursula von der Leyeni kolmandal Euroopa Liidu kõnel, kus Euroopa Komisjoni president avaldas austust tema julgusele Ukraina sõja ajal.

19. septembril 2022 osales Zelenska Londonis kuninganna Elizabeth II riiklikel matustel, et avaldada austust lahkunud monarhile "kõigi ukrainlaste nimel".

2. oktoobril 2022 külastas Zelenska Türgit, kus ta arutas Türgi esileedi Emine Erdoğaniga Ukraina orbude evakueerimist Türki, kohtus Konstantinoopoli oikumeenilise patriarhi Bartholomeus I-ga ja lasi vette Ukraina korveti Hetman Ivan Mazepa.

Sotsiaalmeedia ja mitmed Prantsusmaa uudisteväljaanded väitsid Zelenska kohta, et ta kulutas detsembris Pariisis ostlemise ajal üle 40 000 euro, kuid need väited osutusid valeks ja neid levitas algselt venemeelne meedia.

Olena Zelenska fond

22. septembril 2022 esitles Olena Zelenska oma fondi heategevusõhtul New Yorgis 77. ÜRO Peaassamblee ajal.

Fondi esmane eesmärk on taastada Ukraina inimkapital, nii et iga ukrainlane tunneks end füüsiliselt ja vaimselt tervena, kaitstuna ja võimeline kasutama oma õigust haridusele, tööle ja Ukraina tuleviku ehitamisele.

Fondil on kolm põhisuunda: meditsiin, haridus ja humanitaarabi. Nendes valdkondades osutatakse sihtabi, investeeritakse koolieelsete ja kooliharidusasutustesse, polikliinikutesse ja ambulatoorsetesse kliinikutesse ning toetusi koolitusteks ja teaduse arendamiseks. Sihtasutus näeb oma võtmepartneritena ja annetajatena välisettevõtteid ja teisi rahvusvahelisi sihtasutusi.

Auhinnad
Zelenska pälvis ShEO Awards 2022 nominatsioonis „Maailma rahu”. Auhinna asutas Wprost, üks mõjukamaid ja vanimaid väljaandeid Poolas.

9. novembril 2022 arvati Olena Zelenska ELLE 100 naiste hulka.


6. detsembril 2022 pälvis Ukraina presidendi abikaasa Olena Zelenska Hillary Rodham Clintoni auhinnad, mida annab igal aastal välja Georgetowni naiste, rahu ja julgeoleku instituut erakordse juhtimise eest naiste õiguste edendamisel ning rahumeelsema ja turvalisema maailma loomisel.

Ta valiti 2022. aasta detsembris BBC 100 naise hulka.

Zelenska valis Time ta 2023. aasta saja mõjukaima inimese hulka.

 Isiklikku 
Olena ja Volodõmõr Zelenskõi on kahe lapse vanemad: tütar Oleksandra (sündinud 2004) ja poeg Kõrõlo (sündinud 2013). Zelenska naudib sporti, talle meeldib lugeda ja on filmifänn. Perekond elab Kiievis.

Vaata ka
 Olena Zelenska fond

Viited

Välislingid
 First Lady of Ukraine Official website
 Social media: Olena Zelenska telegrami kanal, 



Kategooria:Ukraina inimesed
Kategooria:Sündinud 1978